Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukutendeka 5:1-32
5 Ifi e fyakonkene bamwana Adamu. Mu bushiku Lesa abumbile Adamu amubumbile mu cipasho ca kwa Lesa.+2 Umwaume no mwanakashi e fyo ababumbile.+ E lyo abapaalile no kubenika ukuti Bantunse,+ mu bushiku babumbilwe.+3 Kabili ilyo Adamu aikele imyaka umwanda umo na makumi yatatu (130), e lyo afyele umwana mwaume mu cipasho cakwe, uwapalana nankwe, no kumwinika ati Sete.+4 Kabili imyaka ya kwa Adamu pa numa ya kufyala Sete, yali imyanda cinekonsekonse (800). Kabili afyele abana baume na bana banakashi.+5 Kanshi inshiku shonse isho Adamu aikele shali imyaka imyanda pabula na makumi yatatu (930), e lyo afwile.+6 Kabili ilyo Sete ali ne myaka umwanda umo na isano (105), e lyo afyele Enoshe.+7 Kabili pa numa ya kufyala Enoshe, Sete aikele imyaka imyanda cinekonsekonse na cinelubali (807). Kabili afyele abana baume na bana banakashi.8 Inshiku shonse isho Sete aikele shali imyaka imyanda pabula ne kumi na ibili (912), e lyo afwile.9 Kabili ilyo Enoshe ali ne myaka amakumi pabula (90), e lyo afyele Kenani.+10 Kabili pa numa ya kufyala Kenani, Enoshe aikele imyaka imyanda cinekonsekonse ne kumi na isano (815). E lyo afyele abana baume na bana banakashi.11 Kanshi inshiku shonse isho Enoshe aikele shali imyaka imyanda pabula na isano (905), e lyo afwile.12 Kabili ilyo Kenani ali ne myaka amakumi cinelubali (70), e lyo afyele Mahalalele.+13 Kabili pa numa ya kufyala Mahalalele, Kenani aikele imyaka imyanda cinekonsekonse na makumi yane (840). Kabili afyele abana baume na bana banakashi.14 Kanshi inshiku shonse isho Kenani aikele shali imyaka imyanda pabula ne kumi (910), e lyo afwile.15 Kabili ilyo Mahalalele ali ne myaka amakumi mutanda na isano (65), e lyo afyele Yarede.+16 Kabili pa numa ya kufyala Yarede, Mahalalele aikele imyaka imyanda cinekonsekonse na makumi yatatu (830). Kabili afyele abana baume na bana banakashi.17 Inshiku shonse isho Mahalalele aikele shali imyaka imyanda cinekonsekonse na makumi pabula na isano (895), e lyo afwile.18 Kabili ilyo Yarede ali ne myaka umwanda umo na makumi mutanda na ibili (162), e lyo afyele Enoke.+19 Kabili pa numa ya kufyala Enoke, Yarede aikele imyaka imyanda cinekonsekonse (800). Kabili afyele abana baume na bana banakashi.20 Kanshi inshiku shonse isho Yarede aikele shali imyaka imyanda pabula na makumi mutanda na ibili (962), e lyo afwile.21 Kabili ilyo Enoke ali ne myaka amakumi mutanda na isano (65), e lyo afyele Metusela.+22 Kabili pa numa ya kufyala Metusela, Enoke ale-enda na Lesa wa cine imyaka imyanda itatu (300). Kabili afyele abana baume na bana banakashi.23 Kanshi inshiku shonse isho Enoke aikele shali imyaka imyanda itatu na makumi mutanda na isano (365).24 Kabili Enoke ale-enda+ na Lesa wa cine.+ Kabili takwali uwamumwene na kabili, pantu Lesa alimusendele.+25 Kabili ilyo Metusela ali ne myaka umwanda umo na makumi cinekonsekonse na cinelubali (187), e lyo afyele Lameke.+26 Kabili pa numa ya kufyala Lameke, Metusela aikele imyaka imyanda cinelubali na makumi cinekonsekonse na ibili (782). E lyo afyele abana baume na bana banakashi.27 Kanshi inshiku shonse isho Metusela aikele shali imyaka imyanda pabula na makumi mutanda na pabula (969), e lyo afwile.28 Kabili ilyo Lameke ali ne myaka umwanda umo na makumi cinekonsekonse na ibili (182), e lyo afyele umwana mwaume.29 Kabili amwinike ati Noa,+ no kutila ati: “Uyu e ukatusansamusha ku milimo yesu na ku kucucutika kwa minwe yesu pa mulandu wa mushili uo Yehova atiipile.”+30 Kabili pa numa ya kufyala Noa, Lameke aikele imyaka imyanda isano na makumi pabula na isano (595). Kabili afyele abana baume na bana banakashi.31 Kanshi inshiku shonse isho Lameke aikele shali imyaka imyanda cinelubali na makumi cinelubali na cinelubali (777), e lyo afwile.32 Kabili ilyo Noa ali ne myaka imyanda isano (500), e lyo afyele Shemu,+ Hamu+ na Yafete.+
bem_Latn bem_Latn bem_Latn bem_Latn